google/wiki40b huggingface dataset:
สถานีพญาไท

สถานีพญาไท เป็นสถานีรถไฟฟ้าในเขตราชเทวี กรุงเทพมหานคร ในเส้นทางรถไฟฟ้าบีทีเอส สายสุขุมวิท และรถไฟฟ้าเชื่อมท่าอากาศยานสุวรรณภูมิ

ที่ตั้ง

ด้านทิศใต้ของสี่แยกพญาไท (จุดบรรจบถนนพญาไท และถนนศรีอยุธยา) โดยตัวสถานีอยู่คร่อมจุดตัดทางรถไฟสายตะวันออกและอยู่ใต้เส้นทางรถไฟฟ้าเชื่อมต่อท่าอากาศยานสุวรรณภูมิ ในพื้นที่แขวงทุ่งพญาไท และแขวงถนนพญาไท เขตราชเทวี กรุงเทพมหานคร

รูปแบบของสถานี

เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 170 เมตรเพื่อให้ตัวสถานีสามารถข้ามทางรถไฟสายตะวันออกที่อยู่ด้านล่างได้ ตัวสถานีมีความสูงสองชั้นประกอบด้วยชั้นชานชาลา และชั้นขายบัตรโดยสารซึ่งในปัจจุบันได้มีการแบ่งพื้นที่ตรวจบัตรโดยสารแล้ว (Paid Area) ออกเป็นสองส่วน เพื่อเปิดทางออกที่ 5 สำหรับเชื่อมต่อกับสถานีพญาไทอีกแห่งของรถไฟฟ้าเชื่อมท่าอากาศยานสุวรรณภูมิ และเชื่อมเข้ากับทางออกที่ 1 (อาคารพญาไท พลาซ่า) เพื่ออำนวยความสะดวกให้ผู้โดยสารของรถไฟฟ้าเชื่อมท่าอากาศยานสุวรรณภูมิ สามารถเดินข้ามไปถนนพญาไทฝั่งขาออกเมือง (ฝั่งมุ่งหน้าไปอนุสาวรีย์ชัยสมรภูมิ) และอำนวยความสะดวกให้ผู้โดยสารจากถนนพญาไทฝั่งขาออกเมืองสามารถเดินข้ามไปยังตัวสถานีพญาไทได้
ทั้งนี้สถานีพญาไทมีโครงการทำพื้นที่ในการติดตั้งประตูกั้นชานชาลาแบบ Half Height Platform Screen Door เหมือนสถานีสยาม ซึ่งปัจจุบันสร้างเสร็จและเปิดใช้งานเรียบร้อยแล้ว

ที่ตั้ง

อยู่บนแนวเส้นทางรถไฟทางไกลสายตะวันออก ที่ป้ายหยุดรถไฟพญาไท บริเวณจุดตัดถนนพญาไทด้านทิศตะวันออก ติดกับสถานีรถไฟฟ้าบีทีเอส พญาไท ห่างจากสี่แยกพญาไท (จุดบรรจบถนนพญาไท และถนนศรีอยุธยา) มาทางทิศใต้ประมาณ 100 เมตร ในพื้นที่แขวงทุ่งพญาไท และแขวงถนนพญาไท เขตราชเทวี กรุงเทพมหานคร สถานีข้างเคียงตามแนวเส้นทางคือสถานีราชปรารภ อยู่ห่างเพียงประมาณ 800 เมตร ซึ่งนับว่าเป็นช่วงระหว่างสถานีที่สั้นที่สุดในเส้นทางรถไฟฟ้าเชื่อมท่าอากาศยานสุวรรณภูมิ
ปัจจุบัน (พ.ศ. 2562) สถานีพญาไทยังคงเป็นสถานีปลายทางในโครงการรถไฟฟ้าเชื่อมท่าอากาศยานสุวรรณภูมิ จนกว่าจะมีการเริ่มก่อสร้างส่วนต่อขยายพญาไท-บางซื่อ ในโครงการรถไฟความเร็วสูงเชื่อม 3 สนามบินขึ้น โดยรถไฟฟ้าจะลดระดับลงไปอยู่ในระดับใต้ดินแบบคลองแห้ง แล้ววิ่งเลียบถนนสวรรคโลก แล้วไปเชื่อมต่อกับสายสีแดงอ่อนและสายสีแดงเข้มที่สถานีราชวิถี จากนั้นวิ่งผ่านสถานีสามเสน แล้วยกระดับกลับไปอยู่ในระดับที่ 4 ที่เป็นความสูงปัจจุบันของโครงการ เพื่อเข้าสู่ชานชาลาในสถานีกลางบางซื่อ

รูปแบบของสถานี

เป็นแบบมีชานชาลาอยู่ 2 ข้าง (side platform station) ตัวสถานีมี 3 ชั้น ประกอบด้วยชั้นลอยซึ่งเชื่อมต่อสถานีรถไฟฟ้าบีทีเอส, ชั้นจำหน่ายตั๋ว และชานชาลาที่ชั้นบนสุด

ทางเข้า-ออก

ทางเข้าออกสถานีจะอยู่บริเวณด้านหน้าถนนพญาไทฝั่งขาเข้าถนนพระราม 1 เลยแยกศรีอยุธยาเล็กน้อย และบริเวณกลางสถานีพญาไท ของรถไฟฟ้า BTS
OMG ผีป่วนชวนมารัก

เรื่องย่อ

เป็นเรื่องราวของ สาวน้อยที่มีผีมาสิงร่างของเธอกับทำงานร่วมกับเชฟหนุ่มหล่อที่ไม่เชื่อเรื่องผี สาวน้อยที่ไม่มีความมั่นใจในตัวเองและยังเป็นคนที่ขี้อายมาก จนทำให้เธอนั้นไม่มีเพื่อนสนิทเลย แต่เธอนั้นก็มีความสามารถพิเศษที่ใครๆ ไม่มีก็คือ การเห็นสิ่งลี้ลับ พวกผี วิญญาณ ซึ่งในชีวิตจริงของเธอนั้นหมกมุ่นแต่กับการเป็นผู้ช่วยเชฟในห้องครัว และเมื่อเธอนั้นได้เจอผีสาวที่เวอร์จิ้น ซึ่งเป็นผีสาวที่แอบหลงรักเชฟหนุ่มและหวังว่าสักวันนั้นเธอจะพิชิตหนุ่มเชฟให้ได้ ทำให้เธอนั้นได้ยืมร่างของสาวน้อยที่เป็นลูกมือของเชฟ ทำให้เรื่องราววุ่นๆ นั้นเกิดขึ้น เมื่อสาวที่สุดเหนียมอายมาเป็นสาวสุดเซ็กซี่ ขณะที่เชฟหนุ่มหล่อทำอาหารยังไม่ลืมแฟนเก่าของตัวเอง เมื่อมาเจอลุคใหม่ของสาวน้อยที่เป็นลูกมือมานาน เรื่องราวความรักของทั้งสองคน กับ อีกหนึ่งผี จึงเกิดขึ้น เชฟหนุ่มจะเลือก หญิงสาวหรือผีสาวกันแน่
วิซิเบิลนอยส์

วิซิเบิลนอยส์ (อังกฤษ: Visible Noise) เป็นค่ายเพลงอิสระในสหราชอาณาจักร ก่อตั้งในปี พ.ศ. 2541 โดยจูลี เวียร์ (Julie Weir) อดีตผู้จัดการค่ายเพลงคาโคโฟนัสเรเคิดส์ ค่ายเพลงนี้ก่อตั้งขึ้นด้วยเป้าหมายที่จะสร้างดนตรีร็อกใหม่ในสหราชอาณาจักร ตามที่เวียร์ได้กล่าวไว้ในเวลานั้นว่า "ทุกคนให้ความสนใจกับวงดนตรีอเมริกันมากเกินไป"
ลอจิกเกต

ลอจิกเกต หรือ ประตูสัญญาณตรรกะ (อังกฤษ: logic gate) เป็นตัวดำเนินการทางตรรกศาสตร์ซึ่งรับข้อมูลเข้าอย่างน้อยหนึ่งตัว มาคำนวณและส่งข้อมูลออกหนึ่งตัว การทำงานของเกตนิยมเขียนอยู่ในรูปพีชคณิตแบบบูล เมื่อนำเกตต่าง ๆ มาประกอบเป็นวงจรจะได้วงจรตรรกะ (logic circuit) ซึ่งเป็นวงจรดิจิทัลประเภทหนึ่ง เกตนิยมสร้างโดยใช้ไดโอดและทรานซิสเตอร์ในวงจรอิเล็กทรอนิกส์ แต่ก็สามารถสร้างโดยใช้วงจรรีเลย์, แสง หรือกลไกอื่น ๆ ได้ด้วย

เกตพื้นฐาน

เกตพื้นฐานมีทั้งหมด 7 ตัว ได้แก่ OR, AND, NOT, NOR, NAND, XOR และ XNOR
เกตที่กล่าวมานี้ไม่ได้เป็นอิสระต่อกัน กล่าวคือเกตบางตัวสามารถสร้างโดยเกตตัวอื่น ๆ ได้ เช่น NOR สามารถสร้างจาก OR ตามด้วย NOT เป็นต้น ในจำนวนเกตพื้นฐานนี้ มีเพียง NAND หรือ NOR ตัวใดตัวหนึ่งก็สามารถสร้างเกตที่เหลือทั้ง 7 ตัวได้ ตัวดำเนินการที่ใส่ไว้เป็นตัวดำเนินการของพีชคณิตแบบบูล
น้ำดอกไม้เทศ

น้ำดอกไม้เทศ (อังกฤษ: rose water) เป็นน้ำที่มีน้ำมันดอกยี่สุ่นหรือกุหลาบมอญละลายอยู่แบบอิ่มตัว น้ำมันดอกยี่สุ่นจะได้จากการนำกลีบดอกยี่สุ่นมาโรยบนไข ให้ไขดูดกลิ่นจนอิ่มตัว แล้วจึงสกัดน้ำมันออกจากไข ในสมัยก่อนจะนำเข้ามาจากอิหร่านหรือซีเรีย ใช้เป็นยาแก้อ่อนเพลีย แก้พิษไข้ ใช้เป็นน้ำกระสายยา ใช้แต่งรสอาหาร และใช้ตามความเชื่อทางศาสนาในยุโรปและเอเชีย น้ำเชื่อมกุหลาบ (rose syrup) จะทำจากน้ำดอกไม้เทศเติมน้ำตาลลงไป
Tooi Hi no Melody

รายชื่อเพลง

1. SNOW BIRD
2. Tooi Hi no Melody (Album Version)
3. Dame Na Koi [ダメな恋]
4. Kokoro Ni Watashi Ga Futari Iru
5. ONE MORE CHANCE
6. Viora No Yume [ヴィオラの夢]
7. SHUBI-DUBA, DUBI-DUBA
8. Makenai Ai Ga Kitto Aru
9. Trimolo
10. True Love Story ~ Koi no youni bokutachi wa~
11. MOONLIGHT to DAYBREAK (Acoustic Version)
เจมส์ เบย์

วัยเด็ก

เจมส์ เบย์ เกิดในเมืองฮิทเซิล ฮาร์ตฟอร์ดเชอร์ ที่ประเทศอังกฤษ เมื่ออายุได้ 11 เบย์ได้แรงบันดาลใจอยากที่จะเล่นกีตาร์คลาสสิคหลังได้ฟังเพลง "Layla" ของ อีริค แคลปตัน หลังจากนั้นเจมส์ได้ไปเรียนต่อที่เมือง ไบรตัน เป็นเวลา 7 ปีโดยเขามีการเรียนที่ดีจากการเล่นเปิดหมวก และตามพับต่างๆ เขากล่าวว่า มันสอนอะไรให้แก่ผมมากผมสามารถเอามันไปแต่งเพลงและทำมันให้ดีได้และใช้มันปรับปรุงตัวผมให้ดีขึ้น.เบย์ได้เป็นศิลปินกับสังกัด Republic Records หลังจากที่แฟนเพลงอัปโหลดวิดิโอลงบนยูทูบจากการแสดงเปิดหมวกในกรุงลอนดอน , สัปดาห์ถัดมาเขาได้เซ็นสัญญากับทาง Republic Records อัลบั้ม EP แรกของเขา The Dark of the Morning ถูกปล่อยในปี 2013
ดองดึง

สารที่สำคัญในดองดึง

ส่วนหัวมีสารสำคัญหลายชนิด ได้แก่ colchicine, superbine, gloriosine และแอลคาลอยด์อื่น ๆ สาร colchicine มีสรรพคุณในการรักษาโรคปวดข้อได้ดี แต่เป็นมีพิษต่อเซลล์โดยไปยับยั้งการแบ่งตัวของเซลล์ ซึ่งทำให้สามารถนำไปรักษาโรคมะเร็งได้ นอกจากนี้ยังทำให้เกิดการเปลี่ยนแปลงทางโครโมโซม ซึ่งสามารถนำไปใช้ในการผสมพันธุ์ให้แก่พืช เพื่อให้ได้พันธุ์ใหม่

โทษของดองดึง

สาร colchicine ภายในดองดึงนั้นส่งผลเสียต่อการแบ่งตัวของเซลล์ และเป็นพิษต่อทางเดินอาหาร อาการของพิษนั้นจะเกิดขึ้นประมาณ 2 ชั่วโมงหลังจากที่ได้รับประทานสารนี้เข้าไปในร่างกาย อาการคือ จะรู้สึกแสบร้อน ในปากและลำคอ คอแห้ง กระหายน้ำ มีความรู้สึกเหมือนหายใจไม่ออก กลืนไม่ลง คลื่นไส้ ปั่นป่วนในท้องและอาเจียนอย่างรุนแรง อุจจาระร่วง ปวดท้องปวดเบ่ง จนไม่มีอุจจาระ สาเหตุเป็นเพราะร่างกายเสียน้ำมาก ส่งผลให้หมดสติ หากไม่รีบแก้ไข อุณหภูมิในร่างกายต่ำลงและตายในที่สุด
โทษที่เกิดจากการยับยั้งการแบ่งตัวของเซลล์ หลังจากที่ได้รับสารพิษเข้าไปประมาณ 10 ชั่วโมง จะเป็นช่วงที่อาการหนักที่สุด การขับถ่ายสารออกจากร่างกายจะเป็นไปอย่างช้าๆ พิษของสารที่เกิดจากการรับประทานเข้าไปแต่ละครั้ง จะถูกสะสมไว้ในร่างกาย และปะปนออกมากับน้ำนมของสัตว์ที่ได้รับสารนี้เข้าไป และจะเกิดเป็นพิษต่อคนที่กินนมที่มีสารพิษนี้เข้าไปด้วย
เอ็กโซดัส (อัลบั้มเอ็กโซ)

การออกจำหน่ายและงานศิลป์

ในวันที่ 18 มีนาคม ค.ศ. 2015 วิดีโอตัวอย่างแสดงโดยไค สำหรับอัลบั้มใหม่ของวงถูกเผยแพร่ออกมาและปรากฏชื่ออัลบั้มในวิดีโอว่า เอ็กโซดัส หลังจากนั้นวันออกจำหน่ายอัลบั้มถูกยืนยันออกมาว่าเป็นวันที่ 30 มีนาคม ในวันเดียวกันมีบัญชีทวิตเตอร์ถูกสร้างขึ้นมาสำหรับปล่อยปริศนาที่เรียกว่า "แพทโค้ด" (pathcode) เพื่อให้แฟนคลับไขรหัสเข้าชมภาพตัวอย่างภายในเว็บไซต์ส่งเสริมอัลบั้มนี้โดยเฉพาะ ซึ่งปริศนาจะปล่อยออกมาหลังจากวิดีโอตัวอย่างของแต่ละสมาชิกถูกเผยแพร่ ในวันที่ 26 มีนาคม รายชื่อเพลงในอัลบั้มถูกเผยแพร่ออกมา งานแถลงข่าวเกี่ยวกับอัลบั้มถูกจัดขึ้นในวันที่ 30 มีนาคม ที่โรงภาพยนตร์ของเอสเอ็มทาวน์แอตโคเอ็กซ์อาร์ตเทียม เขตคังนัม ในวันที่ 28 พฤษภาคม อัลบั้มถูกยืนยันถึงการออกจำหน่ายใหม่ภายใต้ชื่อ เลิฟมีไรต์ พร้อมวันออกจำหน่ายเป็นวันที่ 3 มิถุนายน และเผยแพร่ภาพตัวอย่างออกมา อัลบั้มออกจำหน่ายใหม่ประกอบด้วยสี่เพลงใหม่ซึ่งรายชื่อเพลงถูกเปิดเผยในวันที่ 2 กรกฎาคม
ภาพปกอัลบั้ม เอ็กโซดัส แบบซีดีถูกเปิดเผยในวันที่ 25 มีนาคม ค.ศ. 2015 ปกอัลบั้มทั้งในอัลบั้มภาษาเกาหลีและภาษาจีนมีทั้งหมด 20 แบบ ประกอบด้วยภาพสมาชิกแต่ละคนอยู่บนปก ตัวอัลบั้มภาษาเกาหลีเป็นสีทองและอัลบั้มภาษาจีนเป็นสีเงิน เมื่อนำสันปกอัลบั้มมาเรียงต่อกันจะได้สัญลักษณ์ใหม่ของวงประจำอัลบั้ม ภาพและวิดีโอตัวอย่างรวมทั้งภาพในอัลบั้มของแต่ละสมาชิกถ่ายในรัฐโคโลราโดและรัฐแอริโซนา สหรัฐอเมริกา, ลียงและมาร์แซย์ ฝรั่งเศส, ลอนดอนและเอดินบะระ สหราชอาณาจักร, บาร์เซโลนา สเปน, อัลมาเตอ คาซัคสถาน, เบอร์ลิน เยอรมนี และมณฑลยูนนาน จีน ซึ่งอักษรตัวแรกของชื่อสถานที่ทั้งหมดสามารถนำมาเรียงเป็นชื่อซิงเกิลนำอัลบั้ม "คอลมีเบบี" ได้ ภาพปกอัลบั้ม เลิฟมีไรต์ แบบซีดีเป็นรูปสมาชิกวงในเครื่องแบบอเมริกันฟุตบอล ตัวอัลบั้มภาษาเกาหลีเป็นสีเหลืองและอัลบั้มภาษาจีนเป็นสีดำ
บ้านและสวน

นิตยสารบ้านและสวน เป็นนิตยสารรายเดือนในเครือ บจม.อมรินทร์พริ้นติ้ง แอนด์พับลิชชิ่ง มีเนื้อหาเกี่ยวกับการตกแต่งบ้านและการจัดสวน ฉบับแรกได้วางจำหน่ายเมื่อเดือนกันยายน ปี พ.ศ. 2519 เนื้อหาภายในครอบคลุมเกี่ยวกับการออกแบบและตกแต่งบ้านกับสวน ทั้งยังรวมไปถึงเรื่องราวต่างๆรอบๆบ้าน ไม่ว่าจะเป็นเกร็ดความรู้ในความเคลื่อนไหวของกระแสการตกแต่งบ้านจนถึงแนวโน้มการออกแบบที่ครอบคลุมไปถึงไลฟ์สไตล์ งานอดิเรกหรือแม้กระทั่งงานศิลปะ
ปัจจุบัน "บ้านและสวน" มียอดพิมพ์ต่อฉบับสูงถึง 270,000 เล่มต่อเดือน และนับได้ว่าเป็นนิตยสารการตกแต่งบ้านที่ขายดีที่สุดของประเทศไทย
ช่วงประมาณสัปดาห์สุดท้ายของเดือนตุลาคมในทุกๆ ปี จะมีการจัดงาน "บ้านและสวนแฟร์" สำหรับคนรักบ้านได้มาเยี่ยมชมงาน ไฮไลท์อยู่ที่บ้านตัวอย่างที่สร้างขึ้นจริง สวนประกวด และร้านค้าที่มาออกร้านในงานมากมาย
เพลงรักเพลงลำ

เนื้อเรื่องย่อ

เรื่องราวของ "เพลงลำ" ที่เธอเป็นลูกสาวแม่เพลงลำตัด แต่ถนัดเรื่องต่อยตี ไม่สนใจอยากสืบทอดมรดกพื้นบ้านของวงศ์ตระกูล แต่ฝันอยากเป็นแชมป์มวยหญิง ส่วน "ปกรณ์พล" เป็นลูกชายนักธุรกิจพันล้าน ไม่สนใจอยากสืบทอดงานธุรกิจของครอบครัว แต่หลงใหลเพลงพื้นบ้านเป็นชีวิตจิตใจ "หนุ่มผู้ดีชาวกรุง" กับ "สาวห้าวเมืองสุพรรณฯ" จึงมาประสบพบกันข้างวงลำตัด ที่ริมลานซ้อมมวยแล้วก็รักกัน หวังจะได้แต่งงานครองคู่กัน แต่...ความรักของทั้งสองก็พบอุปสรรค ไม่เพียงแต่ฐานะ ชาติตระกูลที่แตกต่างเท่านั้น ยังมีปัญหาระหว่างครอบครัว ที่ซับซ้อน ลับเร้น มากไปกว่านั้นอีก แล้วอย่างนี้ "เพลงรัก" ของ "เพลงลำ" จะบรรเลงต่อไปได้อย่างไร
มาลีเอตัว ตานุมาฟิลิที่ 2

สิ้นพระชนม์

พระประมุข มาลีเอตัว สิ้นพระชนม์ลงเมื่อวันที่ 11 พฤษภาคม พ.ศ. 2550 ด้วยพระชันษา 94 พรรษา ด้วยโรคนิวโมเนีย
นันทศัย พิศลยบุตร

ประวัติ

นันทศัย พิศลยบุตร หรือ เต้ เข้าวงการตั้งแต่อายุ 13 โฆษณากล้องโพลารอยด์ ต่อมาได้เป็นดัชชี่บอยแอนด์เกิร์ล ปี 2540 ต่อมาได้งานพิธีกรรายการวัยรุ่นของเจเอสแอล ชื่อรายการ ไทม์ ฟอร์ ทีน ขณะเดียวกันก็ร่วมกิจกรรมกับดัชชี่อย่างต่อเนื่อง โดยเฉพาะกิจกรรมสปอร์ต เดย์ ซึ่งไปแข่งกีฬาและเปิดคอนเสิร์ตกับเพื่อนๆเจ้าตัวยอมรับว่าเรียนไม่ค่อยเก่ง ถนัดด้านกีฬามากกว่า เล่นกีฬาได้ไปโม้ด โดยเฉพาะเทนนิส ซึ่งเล่นตั้งแต่ 10 ขวบ และคุณพ่อยังเคยเป็นนักเทนนิสทีมชาติ นอกจากนี้ยังถนัดบาสเกตบอล วิ่ง และปิงปอง เมื่อทำงานอัลบั้มชุดแรกเสร็จเรียบร้อย จึงปรึกษาผู้ใหญ่เรื่องการเรียนและการทำงาน ซึ่งได้ทางออกว่าต้องกลับไปเรียนสอบเทียบให้จบ ตอนนี้สอบเทียบได้แล้ว จึงกลับมาทำงานอีกครั้ง และได้รับบทเป็นพระเอกทันทีในเรื่อง "หน้าต่างบานแรก" ของไอทีวี ช่วงนี้พยายามศึกษาด้านการแสดงเพิ่มเติม โดยไปเรียนกับบางกอกการละคร ทำให้รู้เทคนิคการแสดงขึ้นมาก
เมื่อเปรียบเทียบงานแสดงกับงานดนตรี นายเต้ชอบทั้งสองอย่าง เพราะงานแสดงทำให้ได้เรียนรู้ที่จะรับผิดชอบ มีระเบียบมากขึ้น ส่วนงานดนตรีเป็นสิ่งที่ชอบและอยากทำมาก โดยเฉพาะขณะนี้ชอบแนวอิเล็กทรอนิกส์ร็อก
พืดหินใต้น้ำ

พืดหินใต้น้ำ หรือ หินโสโครก (อังกฤษ: reef) เป็นหาดสันดอนหิน ทราย ปะการังหรือวัสดุคล้ายกัน อยู่ใต้ผิวน้ำ พืดหินใต้น้ำหลายที่เกิดจากกระบวนการอชีวนะ (เช่น การทับถมของทราย การกร่อนของคลื่นที่ลดระดับของหินโผล่ และกระบวนการธรรมชาติอื่น) แต่พืดหินใต้น้ำที่รู้จักกันมากที่สุด คือ พืดหินปะการัง (coral reef) ในแหล่งน้ำเขตร้อนที่เกิดจากกระบวนการชีวนะที่มีปะการังและสาหร่ายเนื้อปูนเป็นตัวการหลัก
พืดหินใต้น้ำเทียม (เช่น ซากเรือล่ม) บางทีมีบทบาทในการส่งเสริมความซับซ้อนทางกายภาพของก้นสมุทรทราย เพื่อดึงดูดกลุ่มชีวินหลากหลาย โดยเฉพาะอย่างยิ่งสาหร่ายและปลา
การบุกครองยูโกสลาเวีย

เบื้องหลัง

ในช่วงตุลาคม ค.ศ.1940 ราชอาณาจักรอิตาลีได้โจมตีราชอาณาจักรกรีซ ก่อนจะถอยกลับเข้าไปในราชอาณาจักรอัลเบเนีย ผู้นำแห่งเยอรมันอดอล์ฟ ฮิตเลอร์ ได้ตัดสินใจที่จะส่งกำลังเพื่อเข้าไปช่วยพันธมิตรของเขา ผู้นำอิตาลีเบนิโต มุสโสลินี ฮิตเลอร์ไม่เพียงต้องการกอบกู้ศักดิ์ศรีของฝ่ายอักษะหลังความพ่ายแพ้ในยุทธการบริเตนเท่านั้นแต่ต้องการหยุดการทิ้งระเบิดของอังกฤษในบ่อน้ำมันที่โรมาเนียและครอบครองบ่อน้ำมันนั้นด้วย
ในค.ศ.1940และช่วงต้นปีค.ศ.1941ราชอาณาจักรฮังการี,ราชอาณาจักรโรมาเนียและราชอาณาจักรบัลแกเรียได้ทำการเข้าร่วมกติกาสัญญาไตรภาคีของฝ่ายอักษะและฮิตเลอร์ก็ได้ทำการกดดันให้ยูโกสลาเวียเข้าร่วม หลังจากนั้นผู้แทนของเจ้าชายพอลได้ประกาศว่าจะนำยูโกสลาเวียเข้าร่วมกับฝ่ายอักษะในวันที่ 25 มีนาคม ค.ศ.1941 ซึ่งทำให้นายทหารชาวเซิร์บรวมถึงประชาชนบางส่วนไม่พอใจโดยเฉพาะชาวเซิร์บ เช่น ฝ่ายประชาธิปไตยและคอมมิวนิสต์ นายทหาร(ชาวเซิร์บ)ได้ทำการรัฐประหารในวันที่ 27 มีนาคม ค.ศ.1941 และทำการปลดออกจากตำแหน่งขณะกำลังเข้าใกล้ช่วงเฉลิมพระชนม์ของกษัตริย์ปีเตอร์ที่สองในอีกหนึ่งเดือนข้างหน้า
ร็อคแมน X8

เนื้อเรื่อง

ใน 21XX มนุษย์มีการเจริญเติบโตโดยขณะนี้เมื่อ Reploids กลายเป็น Maverick และการก่อกบฏของพวกเขาไม่มีที่สิ้นสุด ต้องขอบคุณเทคโนโลยีใหม่ที่มนุษย์เริ่มอพยพไปยังดวงจันทร์กับ "โครงการ Jakob" ในฐานะที่เป็นส่วนหนึ่งของโครงการ, ลิฟต์ Jakob วงถูกสร้างขึ้นในหมู่เกาะกาลาปากอส, และรุ่นใหม่ขั้นสูงของ Reploids ได้ถูกสร้างขึ้นมาเพื่อทำงานในพื้นผิวของดวงจันทร์ อย่างไรก็ตาม Vile จับ Reploid ในความดูแลของโครงการ Jakob, Lumine และการโจมตีหลาย Maverick แตกออกทั่วโลกHunters Maverick ต้องต่อสู้กับ Mavericks ในขณะที่พยายามหา Lumine
ลิฟต์ Jakob โคจร
เพิ่มโดย QuickAfter เอาชนะ Mavericks ก็ค้นพบว่าซิกม่าอยู่เบื้องหลังการโจมตีและเขาอยู่กับ Vile และ Lumine บนดวงจันทร์ แผนของเขาคือการทำลายโลกเก่าที่จะสร้างโลกใหม่ด้วย "เด็กของเขา" Reploids คนรุ่นใหม่ X, Zero และ Axl หัวไปยังดวงจันทร์และทำลาย Sigma อีกครั้ง แต่หลังจากที่พ่ายแพ้ Sigma ของ Lumine จะปรากฏขึ้นเพื่อทำลายพวกเขาบอกว่ามรดกของซิกม่าชีวิตอยู่ใน Reploids คนรุ่นใหม่ หลังจากการต่อสู้ที่ยากลำบาก, Lumine พ่ายแพ้ แต่ไม่ก่อนที่โดดเด่นคริสตัลหมวกกันน็อคเอ็กเซิลและการแสดงผลให้เขาหมดสติ
เกี่ยวกับการเดินทางกลับ, เอ็กซ์และศูนย์ไตร่ตรองธรรมชาติของวิวัฒนาการ Reploid และความตายสุดท้ายของซิกม่าในขณะที่คริสตัลของ Axl ให้เรืองแสงสลัวลางไม่ดี
ต่อมา Lumine ของหยุดความตายผลิตในอนาคตของชิปสำเนาใน Reploids คนรุ่นใหม่ แต่เนื่องจากความจำเป็นสำหรับพวกเขาในการพัฒนาของการท่องเที่ยวในพื้นที่, การผลิตชิปสำเนาเริ่มต้นอีกครั้งเวลาต่อมา

อาวุธและท่าไม้ตายของเอ็กซ์

nova strike - โนว่าสไตร์ กระโดด+อาวุธพิเศษ sho-ryu-ken-โชริวเคน กดขึ้น+อาวุธพิเศษ
คุณนายสายลับ

เรื่องย่อ

ณ โรงแรมดังในลำพูน วิชัย เจ้าของโรงแรม กำลังต้อนรับคณะทัวร์กลุ่มใหญ่จากกรุงเทพฯ โดยมี ลิซ่า ภรรยาสาว แต่งหน้าแต่งกายสีฉูดฉาดอยู่เคียงข้าง ทุกสายตาต่างจับจ้อง โดยเฉพาะ สินธพ รุจิกรณ์ ทายาทเจ้าของรีสอร์ต ธุรกิจแปรรูปองุ่นและไร่องุ่น วรพงษ์ ที่เพิ่งกลับจากเมืองนอกหลังจบปริญญาโทด้านบริหารธุรกิจ เขากับวินธัย ลูกชายวิชัย เป็นเพื่อนรักกัน สินธพจึงมาเที่ยวตามคำเชิญของเพื่อนและคิดจะทำงานที่นี่ เพราะอยากได้ประสบการณ์ก่อนกลับบ้าน ลิซ่าหาจังหวะแยกตัวไปที่ห้องทำงานวิชัย เพื่อเซฟข้อมูลลูกค้ายาเสพติดของเขาเป็นหลักฐาน สินธพซึ่งไม่เคยไว้ใจสาวสวยที่แต่งงานกับชายแก่คราวพ่ออยู่แล้วเลยตามมา และหาทางก่อกวน ลิซ่า หรือ ร้อยตำรวจโทหญิง เรขาคณิต รวิปรียา
ตรัสรู้

เหตุการณ์

หลังจากพระโคดมทรงบำเพ็ญทุกรกิริยาที่ตำบลอุรุเวลาเสนานิคมอยู่นานถึง 6 ปี ก็ยังไม่บรรลุ จึงทรงละหนทางนี้ แล้วระลึกได้ว่าเมื่อทรงพระเยาว์ได้เคยนั่งสมาธิใต้ต้นหว้า ด้วยความสงัดจากกาม สงัดจากอกุศลธรรมทั้งหลาย จึงได้ปฐมฌานมาตั้งแต่ครั้งนั้น พระองค์จึงตัดสินพระทัยกลับเสวยพระกระยาหาร ทำให้ร่างกายกลับมีพลัง พระทัยเริ่มสงัดจากกาม สงัดจากอกุศลธรรมอีกครั้ง จนได้บรรลุฌานเป็นลำดับจนถึงจตุตถฌาน ในขณะที่จิตเป็นสมาธิ บริสุทธิ์ผ่องแผ้ว ตั้งมั่น อย่างนี้ ก็ทรงบรรลุญาณ 3 แต่ละขั้นในปฐมยาม มัชฌิมยาม และปัจฉิมยาม ตามลำดับ ในช่วงเวลานี้จึงทรงรู้ว่าอวิชชาถูกกำจัดแล้ว เหตุการณ์นี้เกิดขึ้นในวันเพ็ญเดือน 6

อริยสัจ 4

ในสังยุตตนิกาย มหาวารวรรค สัมมาสัมพุทธสูตร พระโคตมพุทธเจ้าตรัสว่า เพราะพระองค์ได้ตรัสรู้อริยสัจ 4 ประการตามความเป็นจริง พระองค์จึงเป็นพระอรหันต์สัมมาสัมพุทธเจ้า และในอรหันตสูตร ตรัสว่าพระอรหันตสัมมาสัมพุทธเจ้าทั้งหมด ทั้งในอดีตกาล อนาคตกาล และในปัจจุบันกาล ล้วนตรัสรู้ซึ่งอริยสัจ 4 เดียวกันนี้ตามความเป็นจริง

ลัทธิอนุตตรธรรม

ลัทธิอนุตตรธรรม เชื่อว่าพระพุทธเจ้าตรัสรู้จุดญาณทวาร ซึ่งเป็นประตูสู่นิพพาน เนื่องจากพระแม่องค์ธรรมสงสารพระโคดมที่ลำบากบำเพ็ญทุกรกิริยามาหลายปีแต่ยังไม่บรรลุ จึงให้พระทีปังกรพุทธเจ้าจำแลงเป็นดาวประกายพรึกมาเปิดจุดญาณทวารให้ พระโคดมจึงได้ตรัสรู้
ถนนประจวบคีรีขันธ์

รายละเอียดของเส้นทาง

ทางหลวงแผ่นดินหมายเลข 326 เป็นเส้นทางที่เชื่อมระหว่างทางหลวงแผ่นดินหมายเลข 4 ตรงหลักกิโลเมตรที่ 309+062 หรือหลักกิโลเมตรที่ 323+249 (เก่า) เข้าสู่ตัวเมืองประจวบคีรีขันธ์ เดิมเป็นทางขนาด 2 ช่องจราจรสวนทาง ในปี 2544 ได้มีโครงการขยายเส้นทาง โดยขยายช่องจราจรจาก 2 ช่องจราจรเป็น 6 ช่องจราจร และได้ก่อสร้างสะพานข้ามทางรถไฟขนาด 2 ช่องจราจร โดยขนานกับถนนด้านล่างอีก 4 ช่องจราจร
ทางหลวงแผ่นดินหมายเลข 326 มีจุดกลับรถทั้งหมด 3 จุด ไดแก่ บริเวณหน้าโรงเรียนเทศบาลบ้านค่าย บริเวณใต้สะพานข้ามทางรถไฟ และบริเวณหน้าวัดธรรมมิการาม (จุดกลับรถขนาดเล็ก)
ลี แจ-ย็อง

ชีวิตส่วนตัว

ลีแจย็อง จบการศึกษาระดับประถมศึกษาจาก โรงเรียนประถมศึกษาจอนจุงซาน และได้ศึกษาต่อในระดับมัธยมศึกษาตอนต้นจาก โรงเรียนมัธยมสตรีจินจูกยองแฮ และได้ระดับมัธยมศึกษาตอนปลายจาก โรงเรียนมัธยมสตรี จินจูซุน ลีแจย็องมีพี่สาวฝาแฝดชื่อว่า ลีดาย็อง
มหาภารตะ (ละครโทรทัศน์ พ.ศ. 2556)

เนื้อเรื่อง

มหาภารตะ กล่าวถึงสงครามระหว่าง ตระกูลปาณฑพ ซึ่งประกอบไปด้วยพี่น้อง 5 คน พร้อมด้วยพระนางเทราปตี ชายาของพี่น้องทั้งห้า และตระกูลเการพ ซึ่งมีพี่น้องร้อยคน สงครามครั้งยิ่งใหญ่นี้เกิดขึ้นจากความละโมบของกษัตริย์ตระกูลเการพ ที่คิดจะยึดครองดินแดนไว้แต่เพียงฝ่ายเดียว จึงออกอุบายหลอก ยุธิษฐิระ พี่ใหญ่แห่งตระกูลปาณฑพ ผู้ซึ่งหลงใหลในการพนัน ด้วยเกมทอยลูกเต๋าจนเสียพนันทรัพย์สมบัติและดินแดนทั้งหมดที่มีอยู่ รวมถึงการถูกเนรเทศให้ไปอาศัยอยู่ในป่าห่างไกลจากบ้านเกิดเมืองนอนเป็นเวลา 30 ปี โดยตระกูลเการพสัญญาว่าจะคืนดินแดนให้เมื่อครบกำหนด แต่เมื่อถึงเวลา 13 ปีทางตระกูลเการพกลับผิดสัญญา จึงทำให้เกิดสงครามครั้งยิ่งใหญ่ระหว่างฝ่ายธรรมะกับฝ่ายอธรรม และเมื่อสงครามสิ้นสุดลง เส้นแบ่งระหว่างความดีกับความชั่วกลับเลือนหายไป คนดีก็ไม่ได้ดีไปหมดทุกอย่าง ส่วนคนชั่วก็ไม่ได้ชั่วไปหมดทุกอย่าง เป็นเพราะเหตุใดจึงเป็นเช่นนั้น? พบกับคำตอบได้ในละครเรื่อง มหาภารตะ
เหตุระเบิดในโมกาดิชู 14 ตุลาคม พ.ศ. 2560

ภูมิหลัง

ในช่วงฤดูร้อนปี พ.ศ. 2554 ภูมิภาคแอฟริกาตะวันออกเผชิญกับภัยแล้งและการขาดแคลนอาหาร โดยเฉพาะอย่างยิ่งในโซมาเลียตอนใต้ ทำให้ผู้คนนับหมื่นคนข้ามพรมแดนไปยังเอธิโอเปียและเคนยาเพื่อหลบภัย กลุ่มอัชชะบาบขู่ว่าจะขับไล่กลุ่มช่วยเหลือที่ปฏิบัติงานอยู่ในพื้นที่ก่อนที่กองกำลังภารกิจสหภาพแอฟริกาในโซมาเลีย (African Union Mission in Somalia) จะดำเนินการผลักดันให้นักรบกลุ่มดังกล่าวออกไปจากพื้นที่
ในเดือนกรกฏาคม พ.ศ. 2553 อัชชะบาบอ้างความรับผิดชอบต่อเหตุระเบิดครั้งหนึ่งในกรุงกัมปาลาของยูกันดา เพื่อตอบโต้การสนับสนุนและการปรากฏของยูกันดาในภารกิจสหภาพแอฟริกาในโซมาเลีย
ในปี พ.ศ. 2560 โซมาเลียยังคงประสบภัยแล้งที่เลวร้ายที่สุดในรอบ 40 ปี ด้วยมหันตภัยจากสภาพอากาศประกอบกับสงครามและการปกครองที่ไม่ดี อัชชะบาบสั่งห้ามความช่วยเหลือด้านมนุษยธรรมในพื้นที่ที่กลุ่มควบคุมอยู่ โดยบังคับให้ผู้คนหลายแสนคนเลือกระหว่างความอดอยากกับการลงโทษอย่างรุนแรง
สหรัฐอเมริกามีส่วนเกี่ยวข้องทางการทหารในโซมาเลียจนถึงปี พ.ศ. 2537 และได้ถอนตัวออกไปหลังจากนั้น ก่อนหน้านี้ในปี พ.ศ. 2560 สหรัฐอเมริกาได้กำหนดให้โซมาเลียเป็น "พื้นที่ที่มีความเป็นศัตรูกันอย่างต่อเนื่อง" และอนุมัติให้ส่งทหารของตนไปปฏิบัติการในโซมาเลียอีกครั้ง

การโจมตี

ในวันที่ 14 ตุลาคม พ.ศ. 2560 รถบรรทุกคันหนึ่งซึ่งมีวัตถุระเบิดซุกซ่อนอยู่ถูกจุดชนวนระเบิดใกล้โรงแรมซาฟารีในเขตฮูดาน แหล่งข่าวใกล้ชิดกับรัฐบาลระบุว่า รถบรรทุกคันดังกล่าวได้บรรทุกวัตถุระเบิดทั้งที่ประกอบขึ้นเองและในระดับที่ใช้ในการทหาร รถบรรทุกถูกกักไว้ที่ด่านแห่งหนึ่งในระยะเวลาสั้น ๆ แล้วได้รับอนุญาตให้ไปต่อหลังจากที่หน่วยงานในท้องถิ่นได้รับรองให้ จากนั้นได้ถูกเจ้าหน้าที่ความมั่นคงสั่งให้หยุดระหว่างการจราจรติดขัด เมื่อเจ้าหน้าที่จะเริ่มตรวจค้น คนขับรถได้เร่งเครื่องและชนแผงกั้นจราจรทำให้รถบรรทุกระเบิด คาดว่าเป้าหมายที่แท้จริงน่าจะเป็นที่ทำการกระทรวงแห่งหนึ่ง แรงระเบิดทำให้โรงแรมซาฟารีและอาคารข้างเคียงพังถล่มลงมา ส่งผลให้มีผู้ติดอยู่ใต้ซากปรักหักพังหลายคน สถานเอกอัครราชทูตกาตาร์ได้รับความเสียหายอย่างรุนแรง
ระเบิดครั้งที่สองตามมาในวันเดียวกัน โดยทำให้มีผู้เสียชีวิต 2 คนในเขตวาดาญีร ระเบิดติดพาหนะอีกคันหนึ่งถูกสกัดกั้นและหยุดลงได้
กองทัพบกกัมพูชา

กองกำลังพิเศษทางอากาศ

ฐานปฏิบัติการของกองกำลังพิเศษทางอากาศ 911 (SF-911) ตังอยู่ที่ตำบลอังสนวลจังหวัดกันดาล อยู่ภายใต้การบังคับบัญชาโดยตรงของผู้บังคับบัญชาระดับสูงของกองทัพกัมพูชา มี 7 สาขาและมี 14 กองพันได้แก่ คอมมานโด 1-4 เป็นคอมมานโดทางอากาศ คอมมานโด 5-9 เป็นคอมมานโดจู่โจม คอมมานโด 10 – 12 เป็นคอมมานโดสนับสนุน กลุ่มพิเศษที่ 13 ป้องกันพิเศษ กลุ่มที่ 14 ต่อต้านการก่อการร้าย มีเจ้าหน้าที่ทั้งหมด 6,470 นาย
กลุ่มที่ 14 ต่อต้านการก่อการร้าย เป็นหน่วยพิเศษสำหรับต่อต้านการก่อการร้ายกลุ่มแรกของกัมพูชา โดยจะต้องฝึกหลักสูตรหน่วยรบพิเศษ การจู่โจมทางอากาศ กระโดดร่มและดำน้ำ การต่อต้านการก่อการร้ายและไปฝึกที่อินโดนีเซียด้วยโปรแกรมพิเศษที่บาตูยายาร์ ซึ่งอยู่ที่เมืองบันดุง ชวาตะวันตก

สารวัตรทหาร

สารวัตรทหารเป็นหน่วยงานคู่ขนานของทหาร มีทหารประมาณ 10,000 นาย อยู่ใน 24 จังหวัดของกัมพูชา ทำหน้าที่ตรวจสอบหน่วยงานของทหารโดยเฉพาะการฝึกทั่วไป ศูนย์กลางอยู่ที่พนมเปญ โดยสายงานบังคับบัญชาขึ้นตรงต่อผู้บัญชาการทหารสูงสุด ผู้บัญชาการคนปัจจุบันคือนายพลเซา โซคา อดีตผู้คุ้มกันและที่ปรึกษาส่วนตัวของฮุน เซน สารวัตรทหารอยู่ภายใต้การควบคุมของกระทรวงกลาโหมแต่ไม่มีการแบ่งเขตบริหารมีแต่การแบ่งเขตในระดับจังหวัด
วิทยาลัยพยาบาลบรมราชชนนี อุดรธานี

ประวัติ

เดิมชื่อโรงเรียนผู้ช่วยพยาบาล แรกเริ่มก่อตั้งที่ 33/25 ตำบลหมากแข้ง อำเภอเมือง จังหวัดอุดรธานี เมื่อปี พ.ศ. 2518 ตามนโยบายของกระทรวงสาธารณสุข เพื่อเป็นการเร่งรัดการผลิตบุคลากรทางพยาบาลให้เพียงพอกับความต้องการของประเทศไทยในขณะนั้น ซึ่งต่อมามีนักศึกษาเพิ่มขึ้นเป็นจำนวนมาก ทำให้ยากต่อการขยายตัว เนื่องจากมีพื้นที่จำนวน 7 ไร่ ซึ่งคับแคบมากและยากต่อการเดินทางเข้าออก จึงได้ย้ายมาอยู่ที่พื้นที่ในปัจจุบันเมื่อปี พ.ศ. 2538
ชาญฤทธิ์ พลิกานนท์

พลอากาศเอก ชาญฤทธิ์ พลิกานนท์ (ชื่อเล่น โหน่ง) อดีตรองผู้บัญชาการทหารอากาศ อดีตผู้ช่วยผู้บัญชาการทหารอากาศ และอดีตผู้บัญชาการหน่วยบัญชาการอากาศโยธิน นอกจากนี้ยังดำรงตำแหน่ง กรรมการการไฟฟ้านครหลวง

ประวัติ

พลอากาศเอก ชาญฤทธิ์ พลิกานนท์ เกิดเมื่อวันที่ 29 มีนาคม พ.ศ. 2502

ประวัติการศึกษา

พลอากาศเอก ชาญฤทธิ์ พลิกานนท์ จบการศึกษาจาก โรงเรียนกรุงเทพคริสเตียนวิทยาลัย โรงเรียนสวนกุหลาบวิทยาลัย โรงเรียนเตรียมทหาร รุ่นที่ 18 (ตท.18) โรงเรียนนายเรืออากาศ รุ่นที่ 25 นอกจากนี้ยังสำเร็จการศึกษาจาก โรงเรียนนายทหารผู้บังคับฝูง, โรงเรียนเสนาธิการทหารอากาศ, วิทยาลัยการทัพอากาศ และวิทยาลัยป้องกันราชอาณาจักร รุ่นที่ 53 อีกด้วย
คนไม่สะอาด อำนาจ อิทธิพล

เนื้อเรื่อง

ที่ทะเลทราย พรมแดนระหว่างสหรัฐอเมริกาและเม็กซิโก ฮาเวียร์ โรดวิเกวซ (เบนิซิโอ เดล โทโร่) นายตำรวจหนุ่มตงฉินชาวเม็กซิกัน และมาโนโล ซานเชส (เจคอบ วาร์กัซ) คู่หูอยู่ระหว่างการจับกุมแก๊งค์ค้ายาเสพย์ติดทั้งคู่สังกัดอยู่ในกรมตำรวจ ที่มี นายพลซาลาซ่า (โธมัส มิเลียน) ซึ่งเมื่อทั้งคู่สามารถจับแก๊งค์ค้ายาได้มากขึ้นเท่าไหร่ ก็ยิ่งทำให้นายพลซาลาซ่ากระเทือนเท่านั้น เพราะแก๊งค์ค้ายาเหล่านี้ก็ตกอยู่ภายใต้การคุ้มครองของนายพลซาลาซ่า และเมื่อต้องเผชิญหน้ากับความลุ่มหลง และละโมบ ฮาเวียร์จึงพยายามที่จะต่อต้าน แต่ยิ่งต่อต้านมากเท่าใด เขาก็พบว่า ตัวเองและเพื่อนคู่หู ถลำลึกลงไปในวังวนของความฉ้อฉลมากขึ้นเท่านั้น
ขณะเดียวกันที่อเมริกา อัยการศาลสูงแห่งนครชิคาโก้ โรเบิร์ต เวคฟิล์ด (ไมเคิล ดักลาส) ได้รับการแต่งตั้งให้เป็นผู้นำแห่งการต่อต้านยาเสพย์ติดรายใหม่ เวคฟิล์ด จึงพร้อมที่จะลุยขจัดกลุ่มค้ายาเสพติดอย่างเต็มที่ โดยขอความร่วมมือจากทางการเม็กซิโก อย่างไรก็ดี ที่บ้าน เขาและภรรยา - บาบาร่า (เอมี่ เออร์วิ่ง) ต้องพบว่าลูกสาววัยรุ่นของเขา คือ แคโรไลน์ (อีริคก้า คริสเตนเซ่น) กำลังติดยาเสพย์ติดอย่างหนัก
ขณะเดียวกันที่ซาน ดิอาโก ตำรวจนอกเครื่องแบบแห่งหน่วยต่อต้านยาเสพติดแห่งอเมริกา (DEA) มอนเทล กอร์ดอน (ดอน ชีดเดิล) และ เรย์ แคสโทร (หลุยส์ กุซแมน) กำลังทำงานอย่างหนัก เพื่อช่วยเหลือทางการรวบตัวกลุ่มค้ายาเสพย์ติด ที่ชื่อว่า โอเบรกอน (เบนจามิน แบรด) ระหว่างนั้น พวกเขาสามารถจับกุมนักลักลอบขนส่งยาเสพย์ติดระดับกลางแถวชื่อ เอดูอาร์โด รูอิซ (มิเกล เฟอร์เร่อ) ได้ ซึ่งผลการตามจับรูอิซ ได้นำพวกเขาไปสู่เจ้าพ่อค้ายาผู้มั่งคั่งและมีชื่อเสียง คาร์ลอส อยาล่า (สตีเว่น บราวเออร์) ในบ้านของเขาแถบชานเมือง การถูกจับของคาร์ลอส สร้างความตกใจให้กับคนรอบข้างของเขาเป็นอันมาก โดยเฉพาะภรรยาสาวที่กำลังตั้งท้อง เฮเลน่า (แคทเธอรีน ซีต้า-โจนส์) ด้วยความช่วยเหลือของ อาร์นี่ เม็ทซ์เกอร์ (เดนนิส เคว้ด) ทนายความ เฮเลน่าตั้งใจว่า เธอจะต้องนำตัวคาร์ลอสออกจากคุกให้ได้ ไม่ว่าวิธีใด แม้ว่าจะต้องเข้าดูแลธุรกิจแทนสามีก็ตาม
สาเก (สุรา)

สาเก (ญี่ปุ่น: 酒 โรมาจิ: sake ทับศัพท์: ซาเกะ) เป็นคำเรียกของคำว่า "สุรา" ในประเทศญี่ปุ่น ซึ่งสามารถหมายถึงเหล้าได้หลายชนิด โดยทั่วไป สาเกจะหมายถึงเหล้าที่ทำมาจากข้าว ในขณะที่บางท้องที่จะหมายถึงเหล้าที่กลั่นจากมันสำปะหลังหรืออ้อย หรือในบางครั้งจะหมายถึงโชจูหรือที่รู้จักในชื่อ "วอดกาญี่ปุ่น" ต้นกำเนิดของสาเกมีกล่าวไว้หลายทฤษฎี ได้แก่ นำเข้าจากจากประเทศจีนสู่ประเทศญี่ปุ่น หรืออีกทฤษฎีว่ามีต้นกำเนิดในญี่ปุ่นเอง คำว่า สาเก ในประเทศที่พูดภาษาอังกฤษมักจะเรียกผิดเป็น "สากี"